Дæллаг Уынал

Дæллаг Уынал () у Цæгат Ирыстоны Алагиры районы хъæу. Лæууы цæугæдон Æрыдоны рахиз былыл.

 Истори 
Иæ фыццаг æрцæрæгыл нымад у Урс хохы рæбын Цъыфы рагъæй æрлидзæг Цæллагты мыггаг. Уыдонимæ æрцардысты Годжитæ æмæ Тахохтæ. Цæллагты дыууæ мæсыджы нырма сæхи æвдисынц — сæ иу Уыналы доны былæй, иннæ та — Майрæмы доны былæй. Уыналы аргъуаны ауыгъд уыдис цыппар дзæнгæрæджы. Иæ къултыл уыдысты Хетæгкаты Къостайы конд нывтæ. Советон хицауад Ирыстоны куы ’рфидар, уæд Уыналы фыццаг фæскомцæдисонтæ Цæллагты Къостайы разамындæй сауджыны куадзæн бон ракодтой аргъуанæй, æрыдоны уалдзыгон уазал доны йæ балæгæрдын кодтой æд пæлæз æмæ йын йæ хæдзармæ фæндараст загътой. Аргъуаны агъуыстæй пайдагонд цыдис коммунæ æмæ колхозы хъæугæ хъуыддæгтæн. 1936 азы пырхгонд æрцыдис.

Хъæуы астæу уыдис Ирыстоны фыццагдæр скъолатæй иу. Революцийы фæстæ дзы ахуыргæнæгæй куыста Хоранты Тотырбег, 1918 азæй Коммунистон партийы уæнг.

 Мыггæгтæ 
Цардысты дзы Цæллагтæ, Годжитæ, Тахохтæ.Хозиты Федыр. Уæлладжыры комыл — Туалтæм. Дзæуджыхъæу: Ир, 1999

 Фиппаинæгтæ 

Категори:Алагиры районы цæрæнрæттæ